KOMISIJOS NUOMONĖ pagal EB sutarties 251 straipsnio 2 dalies trečiosios pastraipos c punktą dėl Europos Parlamento dalinių pakeitimų Tarybos patvirtintoje bendrojoje pozicijoje dėl sprendimo, nustatančio „Piliečių Europos“ programą 2007–2013 m. (COM(2005) 116 galutinis), pasiūlymo





[pic] | EUROPOS BENDRIJŲ KOMISIJA | Briuselis, 15.11.2006 KOM(2006) 707 galutinis 2005/0041 (COD) KOMISIJOS NUOMONĖ pagal EB sutarties 251 straipsnio 2 dalies trečiosios pastraipos c punktą dėl Europos Parlamento dalinių pakeitimų Tarybos patvirtintoje bendrojoje pozicijoje dėl sprendimo, nustatančio „Piliečių Europos“ programą 2007–2013 m. (COM(2005) 116 galutinis), pasiūlymo IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2005/0041 (COD) KOMISIJOS NUOMONĖ pagal EB sutarties 251 straipsnio 2 dalies trečiosios pastraipos c punktą dėl Europos Parlamento dalinių pakeitimų Tarybos patvirtintoje bendrojoje pozicijoje dėl sprendimo, nustatančio „Piliečių Europos“ programą 2007–2013 m. (COM(2005) 116 galutinis), pasiūlymo 1. Įžanga EB sutarties 251 straipsnio 2 dalies trečiosios pastraipos c punkte nustatyta, kad Komisija pareiškia nuomonę dėl Europos Parlamento dalinių pakeitimų, pasiūlytų per antrąjį svarstymą. Toliau išdėstyta Komisijos nuomonė dėl Europos Parlamento priimtų pakeitimų. 2. Bendroji informacija Pasiūlymo perdavimo Europos Parlamentui ir Tarybai data (dokumentas COM(2005) 116 galutinis – 2005/0041(COD)): | 2005 m. balandžio 14 d. | Europos ekonomikos ir socialinių reikalų komiteto nuomonės data: | 2005 m. spalio 26 d. | Regionų komiteto nuomonės data: | 2005 m. lapkričio 17 d. | Europos Parlamento nuomonės data (pirmasis svarstymas): | 2006 m. balandžio 5 d. | Politinio susitarimo Taryboje data: | 2006 m. gegužės 18 d. | Bendrosios pozicijos priėmimo data: | 2006 m. rugsėjo 25 d. | Nuomonės (antrasis svarstymas) data: | 2006 m. spalio 25 d. | 3. Komisijos pasiūlymo tikslas Šio sprendimo pasiūlymo tikslas – nustatyti aktyvaus Europos pilietiškumo skatinimo programą „Piliečių Europa“, kuria nuo 2007 m. sausio 1 d. bus pakeista dabar vykdoma piliečių dalyvavimo programa (2004–2006 m.). Ši programa skirta padėti siekti vieno pagrindinių Europos Sąjungos tikslų – priartinti piliečius prie Europos Sąjungos institucijų, suteikiant jiems galimybę aktyviai dalyvauti Europos kūrimo procese. Siūloma programa užtikrinamas piliečių dalyvavimo programos, kuri greitai bus baigta, tęstinumas ir atveriamos galimybės naujai veiklai, kuria siekiama skatinti piliečių ir pilietinės visuomenės organizacijų įvairiose dalyvaujančiose šalyse bendradarbiavimą. Programą sudaro keturi veiksmai, kuriuose aktyvaus Europos pilietiškumo klausimas sprendžiamas įvairiais vienas kitą papildančiais aspektais: „Aktyvių piliečių Europa“ (I), „Aktyvi Europos pilietinė visuomenė“ (II) „Kartu Europos labui“ (III) ir „Aktyvus Europos įvykių atminimas“ (IV). 4. Komisijos nuomonė dėl Europos Parlamento priimtų dalinių pakeitimų Komisija sutinka su visais keturiais Europos Parlamento priimtais daliniais pakeitimais. Šie pakeitimai – tai bendras Europos Parlamento ir Tarybos kompromisinis sprendimas prieš antrąjį svarstymą. Jie atitinka Komisijos pradinio siūlymo tikslus ir Komisijos komunikatą dėl bendrosios pozicijos. Pirmuoju pakeitimu pridedamas dar vienas programos tikslas – skatinti toleranciją. Antrasis pakeitimas – techninio pobūdžio; juo laikas nuo sprendimo paskelbimo iki jo įsigaliojimo sutrumpinamas nuo buvusių dvidešimties iki vienos dienos, o tai pagreitins programos įgyvendinimą. Trečiasis ir ketvirtasis pakeitimai susiję su I ir II veiksmams skiriamo biudžeto dalimis. Pakeitimuose nurodyta, kad I veiksmui skiriama ne mažiau kaip 45 % biudžeto, o II veiksmui – maždaug 31 % biudžeto. 5. Išvada Remdamasi EB sutarties 250 straipsnio 2 dalimi, Komisija iš dalies keičia savo pasiūlymą, kaip nurodyta pirmiau. 6. Komisijos pareiškimas Bendrosios pozicijos patvirtinimo proga Komisija padarė vienašalį pareiškimą (žr. I priedą). PRIEDAS Komisijos pareiškimas dėl biudžeto Komisija nori atkreipti įstatymo leidžiamosios valdžios dėmesį į tai, kad biudžetas, minimas pagrindiniame teisės akte, turi būti išreikštas einamosiomis kainomis ne vėliau kaip galutinio paskelbimo Oficialiajame leidinyje dieną. Tai atitinka įprastinę biudžeto praktiką ir leidžia aiškiai užtikrinti leidžiamosios įstatymų valdžios sprendimų laikymąsi. Minėtos programos biudžetas einamosiomis kainomis yra 215 milijonų EUR.